Euroregió

Llançament del Fons d'ajut contra la Covid-19
2020-04-06 00:00 (Europe/Paris)
El fons d’ajut és una resposta específicament euroregional per fer front a la crisi econòmica i social generada per la pandèmia de Covid-19.
El dia 8 de juny s’obrirà la convocatòria i es publicaran les bases al web.

Assemblea General de l'EPM
2020-03-31 00:00
L’assemblea general es durà a terme per videoconferència per complir les normes de confinament decretades a França i a l’Estat espanyol.
Els punts principals de l’ordre del dia seran la presentació de l’Informe d’activitat del 2019, la presentació del compte administratiu del 2019, la presentació del compte de gestió del 2019, l’afectació del resultat del 2019 i el pressupost inicial del 2020.

Reunió dels Consells Econòmics i Socials de l'Euroregió
2020-03-19 00:00
Els Consells Econòmics i Socials dels tres territoris es reuniran a la seu de l’Euroregió per avançar en el disseny del projecte comú de col·laboració de les tres entitats.

Miro In Cube: Premi Euroregional d'Innovació Turística
2020-02-24 00:00
Final del concurs Miro in Cube 2020 i lliurament del Premi Euroregional d’Innovació Turística.
El Premi Euroregional de la Innovació Turística, dotat amb 5.000€ per desenvolupar el projecte seleccionat, distingeix una solució de les 9 que arriben a la final – 3 per territori: Illes Balears, Catalunya i Occitània. L’hackató tindrà lloc del 21 al 24 de febrer. Podeu consultar tota la programació i informació en aquest enllaç.

Presentació del projecte CATCAR
2020-02-05 00:00
Podeu consultar la informació sobre el projecte i la presentació a Perpinyà en aquest enllaç i aquí. L’acte tindrà lloc el 5 de febrer del 2020 al Palau dels reis de Mallorca.

Presentació de l'EPM al 3r HC3A Meeting a Tolosa de Llenguadoc
2020-01-17 11:45 | Universitat Paul Sabatier, Tolosa, França
El director de l’Euroregió, Xavier Bernard-Sans, presentarà l’Euroregió a la tercera trobada “Hetero-elements and Coordination Chemistry: from Concepts to Applications”, que tindrà lloc a Tolosa de Llenguadoc i que organitzen l’Université Paul Sabatier, el CNRS i l’Institut de Chimie de Toulouse. L’acte tindrà lloc el dia 17 a les 11:45 h a la Universitat Paul Sabatier (Tolosa 3).
